Húsavík
Frá Wikipedia, hin frælsa alfrøðin
| 
 | ||
|  | ||
| Postnummar | FO 230 | |
| Kommuna | Húsavíkar kommuna | |
| Markatal | 31 | |
| Íbúgvar (2005) | 85 | |
Húsavík er ein bygd i Sandoy.
Sunnan fyri Skálavík liggur Húsavík, 80 fólk (2005). Henda bygdin er eisini gomul, helst frá landnámstíð. Hon hevur tveir gamlar býlingar, men søgn er, at høvuðsbygdin var í Kvíggjagili vestan fyri ánna, har víst verður á húsatoftir, og har eisini kirkja og kirkjugarður vóru. Søgn er, at bygdin doyði út av svartadeyða, og aftaná varð hon flutt eystur um ánna. Ein sera rík kvinna, nevnd Hústrúin, var í bygdini, og søgnin sigur, at hon og maður hennara grundaðu bygdina aftur. Grótgarðurin, hon lat gera um kirkjugarðin, stendur enn. Eisini veggirnir í hoyløðuni og tað steinsetta túnið minna um hennara stórbæri. Á frímerkinum hómast kirkjan, sum var bygd í 1863, og høgrumegin eini um 130 ára gomul hús, sum vera varðveitt sum fornminni. Húsavík er hvalvág, og har doyggja grindir av og á. Størsta grindin sum er deyð á sandinum, var 382 hvalir.





